Pikker (ajakiri)

Pikker oli eesti huumori- ja satiiriajakiri, mis ilmus aastatel 1943–1944, 1945–1946, 1957–1995 ja 2000–2001 algul ajalehena, hiljem iseseisva ajakirjana.

Ilmumissagedus: 1943–1944 (ebaregulaarselt), 1945–1946, 1957–1959, 1992–1995, 2000–2001 (1 kord kuus); 1960–1991 (2 korda kuus). Esimene Pikker ilmus 15. detsembril 1943 Rahva Hääle lisalehena, mida trükiti Moskvas. Ajalehe asutas Rahva Hääles töötav Jaan Jensen. Aprillist 1945 jätkas ilmumist Tallinnas, mille toimetus asus aadressil Pikk 30.

Ajakirjana hakkas Pikker ilmuma 1957. aasta juunis. Ajakirja avaartiklis on öeldud:

"Pikker puhastab õhku. Aga ta on ka õiglane kohtumõistja. Nüüd on Pikker oma nooletuppe jälle hoolega laadinud, valides igas kaliibris välke ja välgukesi."

Nõukogude ajal pidi Pikker läbima enne ilmumist kolmeastmelise tsensuuri, neist viimase Moskvas juba trükitult. 

Hiljem kolis Pikri toimetus Ajakirjandusmajja Pärnu mnt 67a. 2000. aastal koliti majja Pikk 66.

Pealkirja täiendandmed: huvitav žurnaal (1993); satiiri- ja huumoriajakiri (1958–1992); Rahva Hääle väljaanne (1957–1967, nr 3); pilke- ja naljaajakiri (1945–1946).

Väljaandjad

Rahva Hääl (nr 1 (15.12.1943) – nr 5 (30.08.1944)
Ajalehtede Kirjastus (1945–1946)
Rahva Hääl (1957, nr 1 – 1967, nr 3)
Ajalehtede ja Ajakirjade Kirjastus (AAK) (1957–1962, nr 15)
EKP Keskkomitee Kirjastus (1962–1990)
Perioodika (1993)
 AS Pikker (1994–1995)
Paradigma OÜ – Aivar Riisalu (2000–2001)

Ei ilmunud aastatel 1947–1956, 1996–1999.

Peatoimetajad
Joosep Saat (1943–?)
Harald Toomsalu (1957–1963)
 Edgar Spriit (1964) 
 Raik Aarma (1965–1972) 
 Harri Lehiste (1973–1984)
 Kaido Liiva (1984–1992)
 Vladislav Koržets (1992–1995)
 Jüri Paet (2000–2001)

Raamatud ja kogumikud
Ajakiri Pikker andis välja ka raamatuid, kogumikke ja ajakirju:
Lembit Remmelgas – "Пиккер", (240 lk, 1958) Eesti Riiklik Kirjastus, (vene keeles)
Paruir Mhitarjan – "Hea kasvatuse ohver", Armeenia satiirivalimik, (95 lk, 1965), illustraator: G. Jaraljan, kujundaja: Edgar Valter
 Evald Jalak – "Eesav Edvard Puuslik ja teised", (112 lk, 1965) illustreerinud: Feliks Randel-Redo, UDK 821.511.113-7
 Romulus Tiitus – "Palun ilma odekolonnita" : valimik huumorit ja satiiri (110 lk, 1965), UDK 821.511.113-7
 "Kolmest vakast", Satiiripõimik Eesti, Läti ja Leedu autoritelt, (112 lk, 1965), tõlkijad: Mihkel Loodus ja Ita Saks
Edgar Spriit – "Marsi orjusest lahti!", (95 lk, 1966), kaanekujundus: Heinz Valk, UDK 821.511.113-7
 Evald Tammlaan – "Jänkimehe kirjad" : huumorit ja satiiri, (96 lk, 1966), illustreerinud: Romulus Tiitus, UDK 821.511.113-7
 Juhan Peegel – "Üks kaunis jutu- ja õpetuse raamat", satiiri ja huumorit, (79 lk, 1966), illustreerinud: Ilmar Torn, UDK 821.511.113-7
 Henno Meriste – "Kahvatu mees ehk Mees ilma kahvata" – följetone, groteske, pudemeid, (95 lk, 1966), illustreerinud: Romulus Tiitus, UDK 821.511.113-7
Ivan Sotšivets – "Uusaastaööl" : Ukraina satiirivalimik; huumori- ja satiiriajakirjast "Perets", (112 lk, 1966), tõlkinud: Viggo Järv, Juta Kaidla, Rudolf Rimmel, Arnold Tulik, illustreerinud: Ivan Aleksandrovitš; kaas: Ilmar Torn
 E. Tooms ja Riho Lahi – "Ankeet", Eesti NSV Ajakirjanike Liidu Tartu osakonna satiirisektsiooni liikmete följetone, humoreske, karikatuure, (111 lk, 1966), toimetaja R. Aarma, kaanekujundus: Olav Maran, UDK 821.511.113
 Aristarch Sinkel – "Saunapäev", (94 lk, 1967), illustreerinud: Ilmar Torn, UDK 821.511.113-7
Edgar Spriit – "Karikatuure sõnadeta", (48 lk, 1967), karikatuurid: Hugo Hiibus, Olimar Kallas, Kalju Kurepõld, Teet Kuusmaa, Stanislav Malahhov, Roman Ohlau, Evald Piho, Aarend Sepp, Heinrich Valk, Edgar Valter, kujundanud: Heinz Valk, UDK 741.5 (474.2)
 Juhan Sookas – "Vanaisa püss" : jahimehe jutte ja muid naljalugusid, (95 lk, 1967), illustreerinud: Romulus Tiitus, UDK 821.511.113-7
 Georg Sepp – "Lilla tapeet" : följetone, humoreske, miniatuure, (95 lk, 1967), illustreerinud: Olav Maran, UDK 821.511.113-7
Edgar Spriit – "Fatamorgaana", Kunst (Tallinn, 1968)
 Evald Kallas – "Halvas seltskonnas" – humoreske, (70 lk, 1968), illustreerinud: Ilmar Torn, UDK 821.511.113-7
 Paul Vassar – "Intelligentsi proov : noorema teadusliku töötaja P. Pussaku arutlusi ja muid lugusid", huumorit ja satiiri, (96 lk, 1968), illustreerinud: Heinz Valk
 Stanislav Timofejevitš Malahhov – "Naerab... ei naera..." "Смешно...не смешно...", valik karikatuure, (48 lk, 1968), UDK 741.5 (474.2)
 "Pygmalion pahupidi" : Valgevene satiirivalimik, (80 lk, 1968), tõlkinud: Viggo Järv, kujundanud: Ilmar Torn, UDK 821.161.3-7
 Leo Kerge – "Sangpomm", (96 lk, 1968), illustraator: Edgar Valter
 Helmut Valtman – "Tütarlaps otsib kohta": karikatuure, humoreske / Ha-VE Valtmann, (64 lk, 1969), koostanud ja järelsõna: Rein Loodus
 Kaljo Itra – "Mõttemuiged", (48 lk, 1969), UDK 741.5 (474.2)
Vytaute Žilinskaite – "Hüpnoosi mõju" : följetone, humoreske, (80 lk, 1969), leedu keelest tõlkinud: Mihkel Loodus, illustreerinud: Edgar Valter, UDK 821.172-7
 Onu Thal – Uno Laht – "Paroodi-koodi-oodiad", illustreerinud: Edgar Valter, (112 lk, 1969)
 Ralf Parve – "Sassa Melderi kõned", (79 lk, 1970), kaanekujundus ja illustraator: Edgar Valter, UDK 821.511.113-7
 "Visiitkaardid" : poola satiirivalimik, (112 lk, 1970), eessõna ja koostanud Anatol Potemkowski, poola keelest tõlkinud Uno Liivaku, kaas: Hugo Hiibus
Manuil Semjonov – "Pisut vallatud lood" : humoreske, följetone, mõistujutte, (80 lk, 1970), vene keelest tõlkinud: Silvi Välja, illustreerinud: Romulus Tiitus, UDK 821.161.1-7
 Edgar Valter – "Pildiraamat koolijärikutele", (48 lk, 1970)
 Harri Lehiste – "Vilistamine keelatud!", (93 lk, 1970), Illustraator: Heinz Valk
 Endel Tennov – "Ettekavatsetud kuritegu ja teisi tõsilugusid", (64 lk, 1970), kujundaja ja illustraator: Hugo Hiibus
 Heinz Valk – "6 tilka enne sööki", (47 lk, 1971)
 Romulus Tiitus – "Tagasi looduse juurde..." : humoreske, vesteid, karikatuure, (80 lk, 1971), UDK 821.511.113-7
 Rudolf Aller – "Inimene, kes kaotas iseenda", (96 lk, 1971) illustreerinud: Edgar Valter
 Evald Piho – "Kivi kotti! Ни пуха ни пера!", (48 lk, 1971), UDK 741.5 (474.2)
 Aristarch Sinkel – "Päikeseprillid", (96 lk, 1971), illustreerinud: Hugo Hiibus, UDK 821.511.113-7
 Juhan Sookas – "Sokuperutaja", (88 lk, 1971), kujundaja ja illustraator: Edgar Valter, UDK 821.511.113-7
 Evald Toomas – "Herilasemesi", (88 lk, 1972), illustraator: Hugo Hiibus
György Földes ja Leidi Veskis – "Väändikäkk" : Ungari huumori- ja satiirivalimik, (104 lk, 1972), ungari keelest tõlkinud Leidi Veskis
 "Pääse karussellile", Poola huumori- ja satiirivalimik, (103 lk, 1972), poola keelest tõlkinud: Uno Liivaku, eessõna: W. Drygas, UDK 821.162.1-7
Calis Melamed – "Naeratus nõudmiseni", huumori ja satiirivalimik (96 lk, 1972), läti keelest tõlkinud: Silvi Välja; illustreerinud: Edgar Valter, UDK 821.174-7
 Paul Vassar – "Ettevaatamatu naer : noorema teadusliku töötaja P. Pussaku arutlusi ja muid lugusid", huumorit ja satiiri,(104 lk, 1972), illustreerinud: Heinz Valk
 Kaido Liiva – "Abielulahutus eesti moodi", (96 lk, 1972), kujundaja ja illustraator: Edgar Valter
 "Paradiisi väravas", Moldaavia huumori- ja satiirivalimik, (112 lk, 1973), tõlkinud: Aleksander Kurtna ja Uno Liivaku, kaanekujundus: Evald Piho
Hristo Pelitev – "Aadam, Eeva ja kokkuhoid", Bulgaaria huumori- ja satiirivalimik, (104 lk, 1973), tõlkinud: Uno Liivaku, kaanekujundus Elle Tikerpäe
 Avo Paistik – "Karikatuure. Карикатуры", (76 lk, 1974)
 Kalju Kurepõld – "Aru puru = Осколки разума", (77 lk, 1974)
 Olimar Kallas – "Elu on sihuke", (76 lk, 1974)
 Evald Jõgis – "Kas kaagutada enne või pärast munemist?", illustreerinud: Olimar Kallas, (80 lk, 1974)
 Edgar Spriit – "Kuulsuse jahil" : valimik följetone ja humoreske, illustreerinud: Edgar Valter, (95 lk, 1974) UDK 821.511.113-7
 A. Kupetsjan – "У нас в гостях эстонский журнал сатиры и юмора «Пиккер»", kirjastuselt Sovetskij hudožnik, vene keeles, (48 lk, 1974)
Priit Aimla – "Naerumeeste paraad", vene huumorit ja satiiri, kaanekujundus: Heinz Valk, illustratsioonid: I. Makarov, vene keelest tõlkinud Mari-Ann Aimla, (141 lk, 1974) UDK 821.161.1-7
Erik Püvi – "Vilistav eesel", illustraator: Hugo Hiibus, (112 lk, 1975)
Edgar Spriit – "И смех и грех" kogumik karikatuure (vene keeles) (Tallinn, 125 lk, 1975), illustreerinud: Hugo Hiibus
 Heinz Valk – "Gbzöh!", Nalja- ja pilkepilte aastaist 1968–1974, (80 lk, 1976)
 Arkadius Korp – "Kellamäng. Kala-, küla- ja kiusujutte", illustreerija: Olimar Kallas (1976)
 Edgar Valter – "84 lk", karikatuuride kogumik, (85 lk, 1976)
Edgar Spriit – "Balti karikatuur = Прибалтийская карикатура, выставка", kujundanud: Rein Lauks, kaanekujundus: Laura Reiter, (Tallinn,1976),
Edgar Spriit – "И смех и грех II / Сборник современного эстонского юмора", (Tallinn 1976)
Edgar Spriit – "Humoriina", illustreerinud: Hugo Hiibus, (Tallinn, 126lk, 1978)
 Elle Tikerpäe – "Päevakoerakutsikad", (76 lk, 1980)
Edgar Spriit – Balti mere maade rahvusvahelise spordikarikatuuride näituse "Võitjate üle ei naerda!" kataloog, (96 lk, 1980)
 "Mis siin naerda on?" (Karikatuurinäituse kataloog), (Tallinn, 1982)
Edgar Spriit – "Художники эстонского журнала сатиры и юмора «Пиккер»", (kirjastuselt Sovetskij hudožnik, 40 lk, 1989), ISBN 5269000407
 Vladislav Koržets – "On nigu on" , illustreerinud: Rein Lauks, (Tallinn, 96 lk, 1989)
 Pikne – koostasid ja toimetasid: Kaido Liiva (peatoimetaja), Vladislav Koržets, Ilmar Trull, Mart Juur, Jüri Kerem, Rein Lauks, I. Putik (juuni 1991)
 "Sex Spikker : Erootilis-poliitiline kõmutrükis", orgtoimkond: Vladislav Koržets, I. Putik, Kaido Liiva (1991)
 Mart Juur ja Ilmar Trull – "Kuumad käkid külmas öös", (112 lk, 1991), kujundanud: Rein Lauks
 Arthur Conan Doyle – "Sherlock Holmesi seiklused (1. osa)", (95 lk, 1992), tõlkinud: Krista Kaer, kujundanud: Erki Soomeri, kaanekujundus: Vello Laar, illustratsioonid: Heinz Valk
 "Igapäevane Hurraa!" – Pikri naljalisa – ilmus 5 numbrit (1992), UDK 821.511.113-7 (054)
 Jaan Rannap – "Tuukerkoer Torru", (63 lk, 1993), kujundanud: Marjaana Allsalu, illustratsioonid: Edgar Valter
 Ristsõnamõistatuste ajakiri Ristik, ilmus ebaregulaarselt aastatel 1993–1996
Jaan Rannap – huviajakiri Koer ja Kass ilmus 4x aastas (1994 – ?)
Kristofer Kiik – ajakiri Nohik : noore humanitaarintelligendi kuukiri, ilmus 1 number aastal 1994, toimetaja Vladislav Koržets
Hea Laps – koolilaste ajakiri (1994–1997), ilmus ~1x kuus

Viited

Eesti endised ajakirjad
Eesti huumoritrükised